open-index/open-wikipedia-markdown huggingface dataset:
Love Don't Cost a Thing

"**Love Don't Cost a Thing**" (בעברית: "**אהבה לא עולה דבר**") הוא שיר של הזמרת והשחקנית ג'ניפר לופז מתוך אלבומה השני J.Lo. הוא יצא ב-2 בדצמבר 2000 על ידי חברת התקליטים אפיק רקורדס כסינגל הראשון מהאלבום.

## רקע וכתיבה
השיר נכתב על ידי דיימון שארפ, ג'ורג'ט פרנקלין, ג'רמי מונרו, אמיל ד. האריס וגרג לאוסון, והופק על ידי ריק וייק, ריצ'י ג'ונס וקורי רוני.

באותה תקופה יצאה לופז עם הראפר האמריקאי שון קומבס מה שגרם לרבים לחשוב שהשיר שמילותיו מתייחסות לבן זוג אשר מנסה לקנות את אהבתה של בת זוגו בכסף מדברות על קומבס עצמו. השיר זכה לביקורות חיוביות מהמבקרים אשר החמיאו לו וכינו אותו כ"קליט".

## הצלחה
השיר זכה להצלחה בעולם ונחשב עד היום לאחד מהקלאסיקות של הזמרת. הוא הגיע לעשירייה הפותחת בין היתר בארצות הברית, אוסטרליה, צרפת, גרמניה ואירלנד ולמקום הראשון בין היתר בקנדה, ניו זילנד ובריטניה. השיר גם זכה להצלחה רבה ברדיו כאשר הצליח להגיע לראשונה למקום הראשון גם במצעד הרדיו של ארצות הברית.

מכירותיו של השיר בעולם עומדות על כ-4.8 מיליון עותקים, דבר אשר הופך אותו לאחד מהנמכרים ביותר של לופז, ולשיר ה-7 הנמכר ביותר של שנת 2001.

## וידאו קליפ
הקליפ לשיר בוים על ידי פול האנטר והכוריאוגרפיה שלו נעשתה על ידי דארין דוויט הנסון אשר זכה לשבחים על כך ואף קיבל מועמדות לפרס VMA בקטגוריית "הכוריאוגרפיה הטובה ביותר" ו-"הקליפ הנשי הטוב ביותר". הוא הפך לאחד מהקליפים הנצפים ביותר של השנה באינטרנט ושודר בערוצי טלוויזיה רבים.

בנוסף לכך, הקליפ ספג השמצות לאחר שלופז התחתנה עם אחד מהרקדנים שהופיעו בקליפ, קריס ג'וד. על מנת לקדם את השיר הופיעה איתו לופז בטקס פרסי ה-EMA של שנת 2000, ובטקס ה-VMA של שנת 2001.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2000
קטגוריה:סינגלים מ-2000
קטגוריה:שירי ג'ניפר לופז
קטגוריה:שירים באנגלית
קטגוריה:שירים שהופקו על ידי ריק וייק
קטגוריה:שירי דאנס-פופ
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הקנדי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי זהב בממלכה המאוחדת
יחסי סן מרינו – צ'ילה

**יחסי סן מרינו-צ'ילה** הם היחסים הדיפלומטיים הרשמיים שבין **[[סן מרינו|הרפובליקה המרוממת של סן מרינו]]** לבין **[[צ'ילה|הרפובליקה של צ'ילה]]**.

## ייצוג
* סן מרינו אינה מיוצגת בצ'ילה, הן בדרג השגרירות והן בדרג הקונסולרי.
* צ'ילה אינה מיוצגת בסן מרינו בדרג השגרירות אלא באמצעות השגרירות שהיא מחזיקה ברומא, בירת איטליה. צ'ילה מחזיקה ברומא משרד קונסולרי מיוחד לסן מרינו יחד עם המחוזות הקרובים לה באיטליה.

## יחסים כלכליים
בשנת 2015, סן מרינו ייצאה לצ'ילה סחורה בשווי 292 אלף דולר אמריקאי. הסחורה כללה בעיקר מכונות שטיפה. באותה השנה ייבאה סן מרינו מצ'ילה סחורה בשווי 82,400 דולר. הסחורה הייתה לוחות עץ בלבד.

## הערות שוליים

קטגוריה:ערכים ללא קטגוריות פיזיות - יחסי חוץ
דיסקוגרפיה של קארדי בי

**בלקאליס אלמנזר** הידועה בשם הבמה **[[קארדי בי]]** (**Cardi B**), היא פזמונאית וראפרית אמריקאית שזכתה להצלחה רבה עם שירה, "Bodak Yellow". ב-25 בספטמבר 2017, פרסמו בילבורד כי השיר הצליח להגיע לצמרת המצעד של בילבורד הוט 100, ובכך הפכה קארדי בי לראפרית השנייה בהיסטוריה מזה 19 שנים שהצליחה להביא להיט שהגיע לצמרת המצעד, כשהקודמת הייתה לורין היל עם שירה, "". בנוסף, השיר הוא שיר הראפ הנשי המצליח ביותר בכל הזמנים במצעד הבילבורד הוט 100.

כמה חודשים לאחר מכן, ב-18 בדצמבר 2017, הוכתרה קארדי בי לראפרית היחידה בהיסטוריה שהצליחה להכניס את שלושת הסינגלים הראשונים שלה אל העשירייה הפותחת של מצעד הבילבורד הוט 100, כשהראשון מביניהם ("Bodak Yellow"), הגיע בשיאו למקום הראשון, השני ("MotorSport"), למקום השישי, והשלישי ("No Limit"), למקום השביעי.

## אלבומים

## מיקסטייפים

## סינגלים
### אמן סולו

### אמן אורח

### סינגלים שיווקיים

## שירים אחרים במצעדים

## וידאו קליפים
### אמן סולו

### אמן אורח

## הערות שוליים

קארדי בי
קטגוריה:קארדי בי
רכס ראמפארט

**רכס ראמפארט** (באנגלית: **Rampart Ridge**) הוא רכס הרים המהווים חלק מרכס החברה המלכותית (ממערב לו) באנטארקטיקה. הרכס נמצא מצפון לקרחון ראטגרס, ומתמשך בין פסגת "הצריח" ופסגת בישוף. פסגת שופ היא בין הנקודות הגבוהות ברכס.

## היסטוריה
הרכס מופה ושמו ניתן לו בפברואר 1957 על ידי משלחת הסקר הצפונית של ניו זילנד שהייתה חלק מהמשלחת הטראנס-אנטארקטית של חבר העמים הבריטי שפעלה בין השנים 1956-58.

## קישורים חיצוניים
* רכס ראמפארט באתר הסקר הגאולוגי של ארצות הברית

## הערות שוליים

ראמפארט
משקע

**מִשְׁקָע** הוא חומר ששקע, כלומר שירד והצטבר באזור נמוך. המונח משמש הן לתיאור נוזלים (גשם הוא משקע) והן לתיאור מוצקים (חומר ששקע לתחתית נוזל, מינרלים המצטברים על הקרקע וכדומה). גורם לפעולת שקיעה נקרא **מְשַקֵעַ**.
הר פוקאטרה

**הר פּוֹקָאטֶרָה** (באנגלית: **Mount Pocaterra**) הוא הר ברכס אלק שבהרי הרוקי הקנדיים, בפרובינציית אלברטה שבקנדה.
## גאוגרפיה
גובהו של ההר 2,941 מטרים מעל פני הים. ההר ממוקם 1.5 קילומטרים צפונית להר טיירוויט. להר פסגה כפולה, כאשר הפסגה הצפונית גבוהה מהפסגה הדרומית.

## היסטוריה
### מקור השם
ההר נקרא על שם נחל פוקאטרה (Pocaterra Creek) הסמוך, אשר בתורו נקרא על שם ג'ורג' פוקאטרה, ממשפחת אנשי עסקים ממוצא ונצואליאני. איש העסקים ג'ורג' פוקאטרה מוונצואלה חקר את אזור ההר.

## קישורים חיצוניים
* מידע גאוגרפי על הר פוקאטרה
* הר פוקאטרה באתר peakfinder
* מידע למטפסים על הר פוקאטרה באתר summitpost
* תמונות טיפוס על הר פוקאטרה
* תיאור ומפות מסלול הטיפוס על הר פוקאטרה
* מסלולי הטיפוס על הר פוקאטרה באתר explor8ion
* תיאור רכס פוקאטרה
* מזג אוויר עדכני על הר פוקאטרה, בגבהים שונים
* תצלומי רכס פוקאטרה
* הר פוקאטרה באתר peakery
* תצלום נופי הר פוקאטרה

## הערות שוליים

קטגוריה:אלברטה: הרים
הר בישוף (רכס אלק)

**הר בישופ** (באנגלית: **Mount Bishop**) הוא הר ברכס אלק שבהרי הרוקי הקנדיים, על קו פרשת המים של אמריקה. ההר ממוקם בפרובינציית אלברטה שבקנדה, בסמוך לגבול בין אלברטה לבין פרובינציית קולומביה הבריטית.
## גאוגרפיה
גובהו של ההר 2,850 מטרים מעל פני הים.

## היסטוריה
### מקור השם
שמו של ההר ניתן לו בשנת 1912 והוא נקרא על שם קולונל בילי בישוף, טייס קרב קנדי, לו הוענק צלב ויקטוריה במהלך מלחמת העולם הראשונה.

## קישורים חיצוניים
* הר בישוף באתר ממשלת קולומביה הבריטית
* מידע על הר בישוף באתר peakfinder
* מידע על הר בישוף
* תצלום לוויין של הרי רכס אלק ובהם גם הר בישוף
* תחזית מזג אוויר עדכנים להר בישוף, לפי גבהי ההר

## הערות שוליים

קטגוריה:הרי הרוקי הקנדיים
קטגוריה:קו פרשת המים של אמריקה
קטגוריה:אלברטה: הרים
קטגוריה:קולומביה הבריטית: הרים
רכס 90 מזרח

[ממוזער|240px|רכס 90 מזרח במרכז התמונה. משמאל ניתן לראות את הקצה הדרומי של [תת-היבשת ההודית ומשמאלה רכס צ'גוס]]
**רכס 90 מזרח** הוא רכס תת-ימי באוקיינוס ההודי. הרכס נקרא כך משום שהוא מתמשך בכיוון צפון-דרום באופן כמעט מקביל לקו האורך 90° מעלות מזרח. הרכס מתחיל בצפונו במפרץ בנגל בקו הרוחב 17° צפון ומתמשך דרומה לאורך כ-5,000 קילומטרים עד קו הרוחב 33° דרום. רוחבו הממוצע הוא כ-200 ק"מ.

הרכס מורכב בעיקר מבזלת תולאיטית שגילה מתוארך לכ-81 מיליון שנה בצפון הרכס ולכ-43 מיליון שנה בדרומו. "הזדקנות" הבזלת ככל שמתקדמים צפונה ברכס הביאה את המדענים להשערה כי הרכס נוצר על ידי נקודה חמה. נראה כי הנקודה החמה של קרגלן בדרום האוקיינוס ההודי יצרה את הרכס בזמן שהלוח האינדו-אוסטרלי נע צפונה החל מסוף עידן המזוזואיקון. פרצי הבזלת מנקודה חמה זו יצרו גם מישור קרגלן בדרום האוקיינוס ההודי (אשר מקצת ממנו בולט מעל פני הים בדמות האיים קרגלן והרד) ואת מדרגות ראג'מל במזרח הודו. ניתוח כימי של הסלעים באזורים אלה מחזק את ההשערה כי כולם נוצרו ממקור געשי זהה.

הרכס הוא אזור סייסמי פעיל. מאז 1913 נמדדו באזור לפחות ארבע רעידות אדמה בעוצמה 7 ומעלה ו-10 רעידות בעוצמה 6 או יותר.

אזור הרכס נחקר מספר פעמים בעבר.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
תשעים מזרח
תשעים מזרח
הר בישוף (רכס פאנין)

**הר בישופ** (באנגלית: **Mount Bishop**) הוא הר הממוקם בגבולו הצפוני של הפארק הפרובינציאלי הר סימור, במחוז צפון ונקובר, בפרובינציית קולומביה הבריטית שבקנדה. ההר נמצא ברכס פאנין, שבהרי החוף הצפוניים. גובהו של ההר 1,509 מטרים מעל פני הים, והוא מתנשא מעל נהר אינדיין ארם.

## היסטוריה
### מקור השם
ההר נקרא על שם ג'וזף צ'ארלס בישוף (Joseph Charles Bishop), שהיה הנשיא הראשון של מועדון מטפסי ההרים של קולומביה הבריטית, ואשר נפטר בשנת 1913 עת נפל לתוך תהום בזמן שטיפס על הר בייקר.
ההר נקרא "הר בישוף" (Bishop Mountain) בשנת 1930, וב-3 במאי 1951 שונה שם ההר ל-Mount Bishop (גם "הר בישוף").

### הטיפוס על ההר
הטיפוס המתועד הראשון על הר בישוף נעשה בשנת 1909 על ידי קבוצת מטפסים ממועדון מטפסי ההרים של קולומביה הבריטית. בראש הקבוצה עמד פרד מילס (Fred Mills).

## קישורים חיצוניים
* הר בישוף באתר ממשלת קולומביה הבריטית
* מידע על ההר ועל שם ההר
* תצלום לוויין של הר בישוף
* מידע על הר בישוף באתר peakbagger
* הר בישוף באתר summitsearch
** מידע למטפסים:
** שביל הטיפוס הדרומי על הר בישוף
** שביל הטיפוס המערבי על הר בישוף

## הערות שוליים

קטגוריה:קולומביה הבריטית: הרים
יחסי אנדורה–גרמניה

**יחסי אנדורה–גרמניה** הם היחסים הדיפלומטיים שבין **[[גרמניה|הרפובליקה הפדרלית של גרמניה]]** לבין **[[אנדורה|נסיכות אנדורה]]**. שתי המדינות הן חברות הארגון לביטחון ולשיתוף פעולה באירופה.

## היסטוריה
ב-25 בספטמבר 1939 חתמה אנדורה על הסכם שלום עם גרמניה, שאשרר את הסכם ורסאי מלאחר מלחמת העולם הראשונה, על פי המשפט הבינלאומי שעדיין היה במלחמה. זה עזר לאנדורה לשמור על הנייטרליות שלה במהלך מלחמת העולם השנייה. גרמניה הייתה המדינה הרביעית בשנת 1994 שהכירה באנדורה כריבונית ועצמאית לאחר אימוץ החוקה החדשה של 1993.

## יחסים דיפלומטיים
שגרירות אנדורה בבריסל אחראית גם על היחסים עם גרמניה, מאידך, השגרירות הגרמנית במדריד אחראית גם על היחסים עם אנדורה. סיוע קונסולרי מסופק על ידי הקונסוליה הכללית בברצלונה, ובנוסף, יש לגרמניה קונסוליית כבוד באנדורה לה ולה.

## קישורים חיצוניים

* משרד החוץ הגרמני על היחסים עם אנדורה

## הערות שוליים

קטגוריה:ערכים ללא קטגוריות פיזיות - יחסי חוץ
הר בישוף (רכס קאמלזפוט)

**הר בישוף** (באנגלית: **Mount Bishop**) הוא הר ברכס קאמלזפוט במחוז לילואט שבפרובינציית קולומביה הבריטית שבקנדה.

גובהו של ההר 1,721 מטרים מעל פני הים, והוא ממוקם 4 קילומטרים צפונית למפגש הנהרות ברידג' ויאלאקום.

שם ההר אומץ רשמית ב-6 ביוני 1957.

## קישורים חיצוניים
* הר בישוף באתר ממשלת קולומביה הבריטית
* מידע גאוגרפי על הר בישוף

## הערות שוליים

קטגוריה:קולומביה הבריטית: הרים
פסגת בישוף (אנטארקטיקה)

**פסגת בישוף** (באנגלית: **Bishop Peak**) היא הר שגובהו 3,460 מטרים מעל פני הים. ההר ממוקם ליד רכס ראמפארט, ברכס החברה המלכותית, באנטארקטיקה.
## היסטוריה
הפסגה התגלתה במהלך מיפוי הרכס על ידי הסקר הגאולוגי של ארצות הברית (USGS). שמו של ההר ניתן לו על ידי הוועדה המייעצת לשמות אנטארקטיים בשנת 1963, והוא נקרא על שם  שבהונולולו, אשר פעל לחקר אנטארקטיקה.

## קישורים חיצוניים
* פסגת בישוף באתר הסקר הגאולוגי של ארצות הברית
* פסגת בישוף באתר המידע האנטארקטי האוסטרלי

## הערות שוליים

בישוף
קרחון ראטגרס

**קרחון ראטגרס** (באנגלית: **Rutgers Glacier**) הוא קרחון תלול הממוקם בצידו המערבי של רכס החברה המלכותית בשטח חסות רוס שבאנטארקטיקה. הקרחון יורד דרומית-מערבית מרכס ג'ונס הופקינס, ומתחבר עם קרחון סקלטון. שלוחת אבוט מפרידה בין קרחון ראטגרס לקרחון אליסון.

## היסטוריה
קרחון ראטגרס מופה לראשונה על ידי הסקר הגאולוגי של ארצות הברית (USGS) באמצעות סוקרים על הקרקע ותצלומי אוויר שצולמו על ידי צי ארצות הברית.

שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם אוניברסיטת ראטגרס, בניו ברנזויק שבניו ג'רזי, אשר שלחה חוקרים לאנטארקטיקה, לצד רכס ג'ונס הופקינס (הנקרא על שם אוניברסיטת ג'ונס הופקינס) וקרחון קרלטון (הנקרא על שם מכללת קרלטון).

## קישורים חיצוניים
* קרחון ראטגרס באתר הסקר הגאולוגי של ארצות הברית
## הערות שוליים

ראטגרס
קטגוריה:אוניברסיטת ראטגרס
קרחון קרלטון

**קרחון קרלטון** (באנגלית: **Carleton Glacier**) הוא קרחון במורדותיו הצפון-מערביים של הר ליסטר ברכס החברה המלכותית, באנטארקטיקה. הקרחון זורם צפונה לתוך קרחון עמנואל.

## היסטוריה
הקרחון התגלה לראשונה במסגרת מיפוי האזור במסגרת הסקר הגאולוגי של ארצות הברית אשר בוצע על ידי סוקרים על הקרקע, ותצלומי אוויר של צי ארצות הברית.

### מקור השם
שמו של הקרחון ניתן לו על ידי הוועדה המייעצת לשמות אנטארקטיים ב-1963, והוא נקרא על שם מכללת קרלטון בנורת'פילד שבמינסוטה, אשר שלחה חוקרים לאנטארקטיקה (לצד קרחון ראטגרס הסמוך הנקרא על שם אוניברסיטת ראטגרס, ורכס ג'ונס הופקינס הנקרא על שם אוניברסיטת ג'ונס הופקינס).

## קישורים חיצוניים
*קרחון קרלטון באתר הסקר הגאולוגי של ארצות הברית

## הערות שוליים

קרלטון
קטגוריה:ארצות הברית באנטארקטיקה
יחסי סן מרינו – שוודיה

**יחסי סן מרינו-שוודיה** הם היחסים הדיפלומטיים הרשמיים שבין **[[סן מרינו|הרפובליקה המרוממת של סן מרינו]]** לבין **[[שוודיה|ממלכת שוודיה]]**.

## אגדת המלחמה
בשוודיה נפוצה אגדה אורבנית שקובעת כי החל משנת 1648 (שלום וסטפאליה) ועד שנת 1996 הייתה באופן רשמי מלחמה בין שוודיה לבין סן מרינו. האגדה הופרכה עקב חוסר אסמכתאות וחוסר עקבות לחוזה השלום המדובר של שנת 1996.

## ייצוג
* סן מרינו אינה מיוצגת בשוודיה בדרג השגרירות. סן מרינו מיוצגת בשוודיה בדרג הקונסולרי באמצעות קונסוליה רשמית שהיא מחזיקה בסטוקהולם, בירת המדינה.
* שוודיה אינה מיוצגת בסן מרינו כלל, הן בדרג השגרירות והן בדרג הקונסולרי. השגרירות המייצגת של שוודיה בסן מרינו היא זאת שברומא, בירת איטליה.

## יחסים כלכליים
בשנת 2015 ייצאה סן מרינו לשוודיה סחורה בסך 962,000 דולר אמריקאי. הסחורה כללה בעיקר מכונות שטיפה, סירות, ומסוק אחד. באותה השנה ייבאה סן מרינו משוודיה סחורה בסך 3.17 מיליון דולר אמריקאי. הסחורה כללה בעיקר חליפות לגברים, נייר קרפט, נייר רגיל וטכנולוגיה לייצור טקסטיל.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארצות הברית – רואנדה

**יחסי ארצות הברית–רואנדה** הם היחסים ההדדיים בין רואנדה וארצות הברית.

על פי דו"ח המנהיגות העולמית של ארצות הברית לשנת 2012, 76% מהרואנדים מרוצים מההנהגה האמריקנית, כאשר 17% אינם מסכימים ו-7% אינם בטוחים.

## היסטוריה
האינטרסים של ממשלת ארצות הברית השתנו באופן משמעותי מאז רצח העם ברואנדה, מתוך דאגה הומניטרית מובהקת, היא התמקדה ביציבות ובביטחון לשותפות חזקה עם ממשלת רואנדה תוך התמקדות בפיתוח בר-קיימא. התוכניות הגדולות ביותר של ממשלת ארצות הברית, הן תוכנית החירום של הנשיא לסיוע לנפגעי האיידס (PEPFAR) ויוזמת הנשיא להפחתת המלריה, שמטרתם להפחית את ההשפעות של המחלות האלה ברואנדה. פעילויות אחרות הן שיפור הצמיחה הכלכלית הכפרית ותמיכה בממשל תקין וביזור. בסך הכל סיוע החוץ של ארצות הברית לרואנדה גדל פי ארבעה במהלך ארבע השנים האחרונות.

מוקד עיקרי של היחסים בין המדינות הוא הסוכנות האמריקנית לפיתוח בינלאומי (USAID), אשר מטרתה לשפר את הבריאות ואת פרנסתם של הרואנדים, ולהגדיל את הפיתוח הכלכלי והפוליטי במדינה.

המחלקה לענייני ציבור של מחלקת המדינה מפעילה מרכז תרבותי בקיגאלי, אשר מציע גישה ציבורית לפרסומים ומידע בשפה האנגלית על ארצות הברית.

האינטרסים האמריקניים העסקיים היו קטנים; כיום, ההשקעה הפרטית האמריקנית ברואנדה מוגבלת לתעשיית התה, זיכיונות (FedEx, קוקה-קולה, וסטרן יוניון, וMoneyGram) ומשרדי אחזקות קטנים של שירות וייצור. הייצוא השנתי של ארצות הברית לרואנדה, היה מתחת ל-10 מיליון דולר בשנים 1990–1993, ועלה על 40 מיליון דולר בשנים 1994 ו-1995. למרות שהיצוא ירד בשנים שלאחר רצח העם, בשנת 2007 הם נאמדו בכ-17 מיליון דולר, גידול של 20% לעומת 2006.

ביולי 2013, ארצות הברית הזהירה את רואנדה להפסיק מייד את התמיכה בתנועת ה-23 במרץ - מורדים ברפובליקה הדמוקרטית של קונגו, לאחר שנמצאו ראיות שאנשי הצבא הרואנדים היו מעורבים.

בנובמבר 2015, ארצות הברית מתחה ביקורת על ההצבעה שנערכה בבית המחוקקים הרואנדי, לאשר את שינוי החוקה כדי לאפשר לשיא פול קגאמה לשרת קדנציה שלישית. דובר מחלקת המדינה לא איים במפורש כי ארצות הברית תפחית בסיוע שלה לרואנדה, אולם הזהיר כי ארצות הברית תשוב לבחון את היחסים.

## יחסים דיפלומטיים
רואנדה מחזיקה בארצות הברית שגרירות בוושינגטון די. סי. ו-3 קונסוליות בבוסטון, שיקגו ויוסטון. מאידך, ארצות הברית מחזיקה ברואנדה רק שגרירות בקיגאלי.

## קישורים חיצוניים

* ההיסטוריה של יחסי ארצות הברית–רואנדה

## הערות שוליים

קטגוריה:ערכים ללא קטגוריות פיזיות - יחסי חוץ
Kanal 5 (שוודיה)

**Kanal 5** (בתרגום חופשי: **ערוץ 5**) הוא ערוץ טלוויזיה מסחרי שוודי. הערוץ נוסד במרץ 1989, ובשנת 2008 נתון הצפייה הממוצע בערוץ היה 7.9%.
[ממוזער|מטה הערוץ ב[סטוקהולם]]
לאחר שנות ה-90 שאופיינו בקשיים לערוץ, שהיה בראשית דרכו, הושקה בערוץ אסטרטגיה חדשה, בתחילת שנות ה-2000, שמיצבה את הערוץ כערוץ בידור פופולרי המיועד לצפייה של הקהל הצעיר. על כך מעיד הסלוגן של הערוץ, "טלוויזיה מבדרת יותר" ("Roligare TV"), והוא משדר רק תוכניות בידור כגון סדרות, סרטים, ריאליטי ותעודה. בשנת 2006 הערוץ היה הפופולרי ביותר בקרב שוודים בגילאי 15–24.

## היסטוריה
### שנים ראשונות
ב-8 במרץ 1989 הודיע מאטס קרלגן במסיבת עיתונאים בסטוקהולם על הקמת ערוץ טלוויזיה מסחרי חדש בשוודיה. הוא תוכנן להיות הערוץ המסחרי השני בשוודיה, אחרי TV3. הערוץ החל לשדר ב-27 במרץ, אותה שנה.

השנים הראשונות של הערוץ היו קשות. הוא לא הצליח להתחרות בערוצים האחרים. במהלך שנות ה-90 הוא אף מכר חלקים מתוכניות על מנת להרוויח כסף. מלבד זאת, הערוץ החל לשדר תוכן שנרכש לשידור מידי ערוצים אחרים, דוגמת אופרת הסבון האמריקאית "גלמור", שהפכה להצלחה הראשונה של הערוץ.

ב-1991 אזל תקציב הערוץ. בעקבות כך נרכש הערוץ בידי SBS שנקרא "dubbed TV5". עקב לחץ של ערוץ הכבלים הצרפתי TV5, הוחלט להוסיף את המילה "נורדי" לשמו של הערוץ, לאחר מאבק משפטי.

### האמריקאים רוכשים את הערוץ
מכירות זמן מהתוכניות המשיכו להיות אפיק הכנסה חשוב לערוץ. עם זאת, ניתן היה לראות בשנת 1992 שיפור במצבו הכלכלי והעסקי של הערוץ, כשהחברה יוניליוור החליטה לרכוש את הערוץ. כמו כן הערוץ חתם על הסכם תווכן עם חברת הסרטים פרמונט. בשנה שלאחר מכן הערוץ החל לשדר חדשות וגם לשדר את התוכנית "מי לוקח את מי?" שנרכשה מ-SVT. בנוסף נרכשה הסדרה "הנסיך מבל אייר", לה היו צופים צעירים רבים. ב-22 במרץ שינה הערוץ את שמו ל-Femman, לאחר ההליכים המשפטיים מול TV5 הצרפתי.

ב-1995 החל הערוץ לשדר את הקומדיה האמריקאית "חברים". כמו כן בערוץ החלו לגבש אסטרטגיה חדשה לשידורים, במסגרתה אף מונתה מנכ"לית לערוץ, לראשונה בשוודיה.

ב-1 בפברואר 1996 הערוץ שינה שוב את שמו ל-Kanal 5. במקביל, תוכניות שוודיות חדשות החלו לעלות לשידור. במהלך השנים 1997 ו-1998 המשיכו בערוץ בקו הזה ורכשו גם את אופרת הסבון "חברים ואויבים", מידי TV3. ב-22 בינואר 1998 עבר מטה הערוץ ללונדון. שנת 1999 הייתה שנה קשה לערוץ, כאשר נתוני הצפייה בו ירדו ותוכניות לא זכו לפופולריות. למרות זאת, התוכנית "האח הגדול" הפכה להצלחה.

### העשור השני של המאה ה-21
הערוץ השיג הצלחה רבה בשנים האחרונות באמצעות מיצובו כערוץ בידור לקהל הצעיר. מקום זה בבימת הטלוויזיה השוודית התאפשר, בין היתר, ברכישת קומדיות פופולריות, סדרות מקוריות, ושידור סרטים. ההצלחה העניקה לערוץ פרופיל ברור יותר, הן עבור הצופים והן עבור המפרסמים. מטה הערוץ נמצא בלונדון, אם כי יש לו גם משרדים בסטוקהולם.

ערוץ 5 נחשב למקום העבודה הטוב ביותר בשוודיה על פי חברת הפנסיה Alecta ועל פי השבועון Vecans Affärer. ב-17 ביוני 2010 הוענק לערוץ אישור להשיק ערוץ HD ברשת הקרקעית, שעלה לאוויר ב-1 בפברואר 2011.

## תוכניות

## הפצה
Kanal 5 משודר בידי מרבית שירותי הטלוויזיה בשוודיה, כגון Bredbandsbolaget, Sappa, Boxer, Viasat, Com Hem ו-Canal Digital.

## ראו גם
* TV3
* SVT1
* SVT2

## קישורים חיצוניים

* 

## הערות שוליים

קטגוריה:ערוצי טלוויזיה שוודיים
טרופיזם

[ממוזער|[פטריות|פטריה העוברת תהליך טרופיזם]]
**טְרוֹפִּיזֶם** (מיוונית: **τρόπος**, תחדיש עברי: **כמיהות**, תחדיש האקדמיה: **נְהִיָּה**), הוא נטייתו של אורגניזם, ובפרט צמח, לגדול לכיוון גירוי סביבתי חיצוני מסוים (טרופיזם חיובי) או בכיוון הנגדי לו (טרופיזם שלילי).

## סוגי טרופים
[ממוזער|220px|דוגמה לגיאוטרופיזם הפוך בשרידי מרתף של וילה רומית בפארק הארכאולוגי בבאייה, ([איטליה).]]
ממוזער|תהליך גיאוטרופיזם[שמאל|ממוזער|200px|טיגמוטרופיזם- קנוקנת נכרכת סביב [גבעול]]

### פוטוטרופיזם
פוטוטרופיזם (בעברית: **נהיית אור**) הוא נטיית הצמח או חלק בצמח לגדול לכיוון השמש. נטיית הצמיחה בכיוון ההפוך נקראת "פוטוטרופיזם שלילי". מקור המונח במילה היוונית "פוטו" שפירושה "אור".

לפוטוטרופיזם חשיבות רבה משום שבזכותו העלים מכוונים לכיוון שבו יש קליטה מיטבית של אור, הנחוץ לקיום תהליך הפוטוסינתזה. בכל צמח הגבעולים מכופפים לכיוון מקור האור, כלומר נטייתם היא "פוטוטרופיזם חיובי". לעומת זאת השורשים הם בכיוון ההפוך למקור האור ולכן נטייתם היא "פוטוטרופיזם שלילי".

ההורמון שנמצא בתופעת הטרופיזם הוא האוקסין (מיוונית. בתרגום לעברית: "לגדול") אשר גורם לחלקים מסוימים בצמח להתארך. כאשר חקרו את תופעת הטרופיזם בצמחים הדגניים גילו כי מקצה חותלת הצמח (העלה הראשון שיוצא מן האדמה ומשמש כצינור שעליו בנויים כל העלים) מופרש ההורמון אוקסין ונע כלפי מטה. הם הסיקו כי ההורמון מתחלק על גבי החותלת בצורה לא שווה בצד הפחות מוצל יש פחות הורמוני אוקסין בעוד שבצד היותר מוצל האוקסינים רבים וכך צד זה מתארך יותר ונוצר כיפוף החותלת לכיוון האור.

גילוי האוקסין היה כאשר דרווין ערך ניסויים בנבטים ובאחד מניסוייו גילה כי כאשר מאירים על נבט הוא גדל לכיוון האור. הוא גילה שכאשר מסירים את החותלת או כאשר מכסים אותה בחומר שלא חדיר לאור תופעת הגדילה לכיוון האור לא מתרחשת. מכך הסיק שיש חומר בחותלת שמשפיע על כך.

### הליוטרופיזם
הליוטרופיזם הוא שינוי מיקום הפרחים לכיוון מיקום השמש.

### גיאוטרופיזם

נטיית הצמח או חלק בצמח לגדול לכיוון הקרקע אל כוח המשיכה. נטיית הצמיחה בכיוון ההפוך נקראת "גיאוטרופיזם שלילי". לפי האקדמיה ללשון, השם העברי הוא **נהיית כבידה**.

בכל צמח רגיל השורשים צומחים עם כיוון כוח המשיכה כלומר "גיאוטרופיזם חיובי" והגבעולים בצמח צומחים נגד כיוון המשיכה כלומר "גיאוטרופיזם שלילי".

תופעה זאת נובעת בעקבות שקיעת סטטוליתים (צברי עמילן) . בגבעול במקום ההצטברות של הסטטוליתים מצטבר גם האוקסין (שמעודד שכפול תאים) ובזאת מעודד צמיחה של הגבעול כנגד כוח המשיכה.

בשורשים לעומת זאת, התופעה הפוכה. איפה שיש סטטוליתים יש דיכוי ￼צמיחה, והאוקסין משפיע על האזור בו אין סטטוליתים ולכן הצמיחה היא כלפי מטה.

### טיגמוטרופיזם
טיגמוטרופיזם (ביוונית- "לגעת"; בעברית: **נהיית מגע**) היא תנועה או גדילה של הצמח בצורה מסוימת כתגובה למגע או קשר עם גירויים חיצוניים כגון אור, טמפרטורה, סוג הקרקע, ומים. בתופעה הצמח גדל סביב עמוד או סורג או לאורך קיר או משטח אחר (צמחים מטפסים).

טיגמוטרופיזם גם קיים במצבי העקה של רוחות חזקות וקבועות, כאשר הצמח גדל עם כיוון תנועת הרוח.

## ראו גם
* כימוטקסיס
* פוטוסינתזה

## קישורים חיצוניים

* 
* 

## הערות שוליים

קטגוריה:פיזיולוגיה של הצמח
מגי פיורי

**מגי פיורי** (באנגלית:** Maggie Furey**; 5 בנובמבר 1955 – 3 בנובמבר 2016) הייתה סופרת פנטזיה בריטית.

## ביוגרפיה

פיורי נולדה בנורת'מברלנד, אנגליה, ב-1955. הייתה מורה מוסמכת, ושימשה כמבקרת ספרות ברדיו ה-BBC בניוקאסל, והייתה יועצת במרכז משאבי הקריאה בדרהאם ובתור מארגנת ירידי ספרי ילדים. היא חייתה בשנותיה האחרונות במחוז ויקלו באירלנד. היא ידועה בעיקר בשל הטטרלוגיה "חפצי הכוח".

## עבודות
### חפצי הכוח
הוצאה באנגלית:

* *Aurian* (1994),  (UK)/ (US)
* *Harp of Winds* (1995),  (UK)/ (US)
* *Sword of Flame* (1996),  (UK)/ (US)
* *Dhiammara* (1997),  (UK)/ (US)
הוצאה בעברית:
* אוריאן, הוצאת אופוס, 1999
* נבל הרוחות, הוצאת אופוס,
* חרב הלהבה, הוצאת אופוס, 2002
* דיאמארה, הוצאת אופוס, 2009

### The Web (הרשת)
סדרת ספרי פנטזיה שנכתבו על ידי מגוון סופרים, בה כל ספר עומד בפני עצמו, וכולם סובבים את "הרשת", שהיא עולם מציאות וירטואלית בה קורים דברים יוצאי דופן. תרומותיה של פיורי כוללים:

* Sorceress (1998) by Maggie Furey, 
* Spindrift (1999) by Maggie Furey, 


## The Shadowleague

* *The Heart of Myrial* (1999),  (UK)/0-553-57938-X (US)
* *The Spirit of the Stone* (2001),  (UK)/0-553-57941-X (US)
* *The Eye of Eternity* (UK) (2002),  (UK)/*Echo of Eternity* (US) (2003), 


### Chronicles of the Xandim

* *Heritage of the Xandim* (2008),  (hardcover)/ (paperback) (both UK)
* *Exodus of the Xandim* (2013),  (UK)


## קישורים חיצוניים
* 
* Internet Speculative Fiction Database
* הודעת פטירה
* 

קטגוריה:סופרות פנטזיה בריטיות
קטגוריה:סופרות אנגליות
קטגוריה:בריטיות שנולדו ב-1955
קטגוריה:בריטים שנולדו ב-1955
קטגוריה:בריטיות שנפטרו ב-2016
קטגוריה:בריטים שנפטרו ב-2016
יחסי ארצות הברית – צ'ילה

**יחסי ארצות הברית–צ'ילה** הם היחסים ההדדיים בין הרפובליקה של צ'ילה לבין ארצות הברית של אמריקה, אשר ראשיתם במהלך המאה ה-19, ואשר השתפרו יותר משנת 1988, וכיום יש ביניהם יחסים מצוינים. בשנות ה-80 המאוחרות ותחילת שנות ה-90, ממשלת ארצות הברית שיבחה את הלידה מחדש של הדמוקרטיה בצ'ילה, למרות שסייעה להפיכה הצבאית בצ'ילה בשנת 1973, וסייעה למשטר הצבאי שהיה לאחר מכן, אשר הביא לערעור היציבות במדינה, ולערעור הכלכלה והפוליטיקה.

המשטר בצ'ילה נחשב להכי פחות מושחת והכי דמוקרטי בדרום אמריקה, עם כלכלה בריאה, וצ'ילה היא כאמור בעלת ברית אסטרטגית של ארצות הברית בחצי הכדור הדרומי, יחד עם קולומביה, והיא חתומה על ההסכם בין-אמריקני לסיוע הדדי. דוגמה מובהקת לשיתוף פעולה בין המדינות, כולל את הסכם הסחר החופשי בין צ'ילה לארצות הברית. צ'ילה היא גם היחידה בדרום אמריקה אשר חברה בארגון לשיתוף פעולה ולפיתוח כלכלי, והיחידה באמריקה הלטינית אשר אזרחיה פטורים מוויזה בארצות הברית.

הממשלות מתייעצות לעיתים קרובות בנושאי דיפלומטיה, ביטחון, תרבות ומדע. לאחרונה חתמו הממשלות על הסכמים בנושאי חינוך ואנרגיה ירוקה.
[שמאל|ממוזער|250x250 פיקסלים|[נשיא צ'ילה חורחה אלסנדרי עם הנשיא ג'ון פ. קנדי בשגרירות צ 'ילה בארצות הברית, 1962]]
[ממוזער|250x250 פיקסלים|הנשיא [ג'ורג' ווקר בוש|ג'ורג 'וו. בוש עם נשיאת צ'ילה מיצ'ל בצ'לט במפגש בוושינגטון.]]
על פי דוח המנהיגות הגלובלית של ארצות הברית לשנת 2012, 42% מהצ'יליאנים תומכים בהנהגת ארצות הברית, כאשר 25% מסתייגים ו-32% אינם בטוחים.

## שיתוף פעולה
המחלקה ליחסי הציבור האמריקנית משתפת פעולה עם אוניברסיטאות ועם ארגונים לא-ממשלתיים צ'יליאנים במגוון תוכניות, ובכלל זה תוכנית פולברייט תוכניות, סחר בינלאומי, אבטחה, ממשל דמוקרטי באזור, רפורמה משפטית, אכיפת החוק, נושאים סביבתיים, ולימודי אנגלית. המחלקה לענייני ציבור פועלת מדי יום עם התקשורת הצ'יליאנית, והיא גם מסייעת לתקשורת זרה, כולל עיתונאים אמריקנים.

בנוסף, קיים שיתוף פעולה בין המדינות בנושאי סחר חוץ, שירות חקלאי, ומשרד הפיקוח על החי והצומח (APHIS), וקיים שיתוף פעולה הדוק עם מאות חברות בארצות הברית אשר מחזיקות משרדים בצ'ילה.

## תוכנית הפטור מוויזה
בפברואר 2014 ממשלת ארצות הברית הודיעה באופן רשמי, כי הוסיפה את צ'ילה לתוכנית הוויתור על ויזה, מה שמאפשר לכל אזרחי צ'ילה לנסוע לארצות הברית ללא ויזה, וכיום, צ'ילה היא המדינה היחידה באמריקה הלטינית המחזיקה בזכות זו, המוענקת בדרך כלל רק לבעלי הברית הקרובים ביותר של ארצות הברית, כגון האיחוד האירופי, יפן ואוסטרליה.

## יחסים דיפלומטיים
צ'ילה מחזיקה בארצות הברית שגרירות בוושינגטון די. סי. ו-20 קונסוליות באטלנטה, בוסטון, שיקגו, דאלאס, דטרויט, הונולולו, יוסטון, קנזס סיטי, לאס וגאס, לוס אנג'לס, מיאמי, מיניאפוליס, ניו אורלינס, ניו יורק, אורלנדו, פילדלפיה, פיניקס, סן אנטוניו, סן דייגו, וסן פרנסיסקו. מאידך, ארצות הברית מחזיקה בצ'ילה רק שגרירות בסנטיאגו דה צ'ילה.

## קישורים חיצוניים

* ההיסטוריה של יחסי ארצות הברית–צ'ילה

## הערות שוליים

*
ליסה פרנקטי

**ליסה מרי פרנקטי** (באנגלית: **Lisa Marie Franchetti**) (נולדה ב-25 באפריל 1964) היא קצינה בדימוס בדרגת אדמירל בצי ארצות הברית, כיהנה כראש המבצעים הימיים.

## ביוגרפיה
פרנקטי נולדה ברוצ'סטר שבמדינת ניו יורק. ב-1985 סיימה לימודי תואר ראשון והתגייסה לצי ארצות הברית במסגרת תוכנית עתודת הקצונה. לאחר שנתיים בהן שירתה במרכז הגיוס של הצי עברה ב-1987 לשרת במערך הימי. היא סיימה קורס חובלים בניופורט והוצבה באוניית העזר "שננדואה". לאחר מכן שירתה באוניית העזר "USS Monongahela". עם פתיחת האפשרות לשירות נשים במערך הלוחם של הצי ב-1994, עברה לשרת במשחתת "USS Moosbrugger", שימשה כקצינת מטה בפלגת המשחתות השנייה, כסגנית מפקד המשחתת "USS Stout" וכעוזרת קצין המבצעים של קבוצת התקיפה על נושאת המטוסים "ג'ורג' וושינגטון".

פרנקטי פיקדה על המשחתת "USS Ross" (ספטמבר 2003 עד מרץ 2005) ופיקדה על פלגת המשחתות ה-21 כשהיא על נושאת המטוסים "ג'ון סטניס" (דצמבר 2009 עד מרץ 2011). במסגרת זאת עמדה בראש כוח המשלוח ההומניטרי של הצי "Pacific Partnership" ב-2010 בראשות אוניית בית-חולים "USNS Mercy".

תפקידי מטה שמילאה ביבשה כללו בין היתר שירות כעוזרת לסגן ראש המבצעים הימיים, מפקדת גדוד באקדמיה הימית של ארצות הברית, ועוזרת צבאית למזכיר הצי.

בספטמבר 2013 מונתה למפקדת כוחות הצי בקוריאה, והייתה האישה הראשונה לכהן בתפקיד זה. באוגוסט 2015 מונתה למפקדת קבוצת התקיפה התשיעית כשהיא מוצבת על נושאת המטוסים "ג'ורג' וושינגטון" ונושאת המטוסים "תאודור רוזוולט". בינואר 2016 מונתה במקביל גם למפקדת קבוצת התקיפה ה-15. ביוני 2016 מונתה לראש מטה אגף התכנון במטות המשולבים.

במרץ 2018 מונתה למפקדת הצי השישי של ארצות הברית. כמפקדת הצי הובילה את התקיפה הראשונה של צוללת מסוג וירג'יניה במהלך המתקפה המשולבת על דמשק וחומס. ב-2020 מונתה לראש אגף תכנון ואסטרטגיה במטה הצי.

בספטמבר 2022 מונתה לסגנית ראש המבצעים הימיים והועלתה לדרגת אדמירל.

ביולי 2023 הודיע הנשיא ביידן כי בחר בפרנקטי למפקדת הצי הבאה. באוגוסט אותה שנה מונתה למפקדת הצי בפועל לאחר פרישתו של מייקל גילדיי. ב-2 בנובמבר 2023 החלה לכהן כמפקדת הצי, היא האישה הראשונה בתפקיד והראשונה לכהן במטות המשולבים. בפברואר 2025 שוחררה מתפקידה על ידי מזכיר ההגנה פיט הגסת'.

פרנקטי בעלת תואר ראשון בעיתונאות מאוניברסיטת נורת'ווסטרן, היא בוגרת מכללת המלחמה של הצי ובעלת תואר שני בניהול ארגוני מאוניברסיטת פיניקס. היא נשואה ואם לבת.

## קישורים חיצוניים

* ביוגרפיה באתר צי ארצות הברית
* ליסה פרנקטי, באתר בוגרי אוניברסיטת נורת'ווסטרן
* ['''תוכנית האדמירלית פרנקטי להיערכות צי ארצות הברית'''](https://news.usni.org/2024/09/18/cno-franchettis-new-navy-navigation-plan?ct=t(USNI_NEWS_DAILY)&mc_cid=4a462112ec&mc_eid=a910c59b2f), 18 בספטמבר 2024.

## הערות שוליים

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:אמריקאיות מעוטרות אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:מעוטרי מדליית השירות המצוין של מחלקת ההגנה
קטגוריה:ראשי המבצעים הימיים
קטגוריה:מפקדי הצי השישי של ארצות הברית
קטגוריה:בוגרי אוניברסיטת פיניקס
קטגוריה:בוגרות אוניברסיטת נורת'ווסטרן
קטגוריה:בוגרי אוניברסיטת נורת'ווסטרן
קטגוריה:בוגרי מכללת המלחמה של הצי
קטגוריה:גנרליות ואדמירליות אמריקאיות
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
כביש 437

**כביש 437** הוא כביש מרכזי בתחומי המועצה האזורית מטה בנימין, המתחיל במחלף גבע בנימין ומסתיים בצומת מישור אדומים. בעבר כונה גם דרך ביר נבאלה (או דרך בית חורון) המקשרת בין צומת עטרות, ביר נבאלה וצומת גבעונים בגבעת זאב כביש 437.

## על הכביש
הכביש מהווה את הקישור המרכזי לירושלים ממזרח בנימין, דרך מחסום חיזמא. 

הכביש נפרץ ונסלל לראשונה בשנות החמישים, על ידי שירותי העבודות של הלגיון הערבי. בעקבות המפקד הבריטי של הכוח קיבלה הדרך את הכינוי "טריק אבו ג'ורג'".

בינואר 2019 נפתח כביש הטבעת המזרחי (כביש 4370) המשמש ככניסה נוספת לירושלים מאזור בנימין. בצומת הכביש עם כביש הטבעת המזרחי שוכן הבסיס הצבאי מחנה ענתות. קיימת תוכנית בשלבי ביצוע להרחבת הכביש והוספה של מת"צ.

הכביש חוצה פעמיים את נחל פרת, וכן את נחל זמרי ונחל אוג ואורכו כ-12.5 ק"מ.

לצורך בניית הכביש הופקעו כ-300 דונם מאדמות הכפר חיזמא.

בשנים 2012–2013 הוקמה מפרדה קשיחה בחלקו הצפון-מערבי של הכביש, באזור חיזמא, בתקציב של 26 מיליון ש"ח.

בדצמבר 2018 נפתח מחלף גבע בנימין בכיכר אדם המקשר את כביש 437 עם כביש 60 בנסיעה רציפה.

משרד התחבורה הודיע בדצמבר 2018 על כוונתו לאחד את הכביש עם כבישים 45 ו-443, תחת המספר "45".

בחלקו הכביש כולל 3 מסלולים ומהווה דוגמה של כביש 2+1.

בפברואר 2023 החלו עבודות להרחבת המקטע הצפוני של הכביש, מכיכר חיזמא עד מחלף גבע בנימין.

## מסלול הכביש

## הערות שוליים

קטגוריה:יהודה ושומרון: תחבורה
קטגוריה:ישראל: כבישים
קטגוריה:בנימין: תחבורה
ברכת שכוחו וגבורתו מלא עולם

ברכת **שכוחו וגבורתו מלא עולם** היא ברכה שתיקנו חז"ל לאומרה על מספר תופעות טבע היוצאות מגדר הרגיל והם: רעידת אדמה, ראיית ברק או שמיעת קול רעם, רוחות סוערות במיוחד, וכן כוכב שביט וכוכב נופל.

## מקור ופרטי הברכה
הברכה היא אחת מברכות הראיה שתיקנו חז"ל. מקורה בדברי המשנה: .

עניין הברכה הוא שבח לקב"ה על תופעות טבע שניכר בהם כוחו וגדולתו. פירוש הברכה כתב במשנה ברורה: ברוך הנותן כח להטבע להראות כח יוצר בראשית כדי שייראו מלפניו.

בתלמוד מבואר כי בניגוד לראיית תופעות טבע מיוחדות אחרות כמו הרים וימים וכדומה בהן שייכת רק ברכת עושה מעשה בראשית ולא כוחו וגבורתו מלא עולם (לפי שאלו תופעות מקומיות ואינן "מלאים עולם" – רש"י), בראיית התופעות הנ"ל שייכים שני הברכות: עושה מעשה בראשית ושכוחו וגבורתו מלא עולם. רש"י מבאר שבכל אחד ממקרים אלו יש לברך את שתי הברכות גם יחד. אך ראשונים אחרים מפרשים שכוונת הגמרא לומר שבמקרים אלו ניתן לברך כל אחת מברכות אלו, איזו מהן שירצה. כדעה זו נפסק בשולחן ערוך.

ביחס לכל התופעות המוזכרות במשנה דעת רוב האחרונים שאין לברך אלא בשיעור הזמן של תוך כדי דיבור אך לא לאחר מכן, כך למשל על ברקים ורעמים יש לברך רק אם לא עבר זמן שיעור כדי דיבור מאז ששמע קול הרעם או ראה את הברק וכיוצא בזה.

## הברכה על ראיית כוכב שביט
את הזיקים המוזכרים בדברי המשנה מבאר האמורא שמואל שהם "כוכבא דשביט". רש"י מפרש: , וכוונתו לנקרא בימינו מטאור או כוכב נופל. אך מדברי ספר הערוך (ערך זק) בשם רב האי גאון נראה שמפרש שהכוונה לכוכב שביט. הרמב"ם כלל את שני הפירושים יחד וכתב , וכך פסקו האחרונים שיש לברך על שני הדברים.

## הברכה על רעידת אדמה
על פי המבואר במשנה יש לברך ברכת שכוחו וגבורתו מלא עולם על "הזוועות", והם רעידת האדמה כפי שנתבאר בגמרא. מאחר שלא נתנו חכמים שיעור לעוצמת הרעידה כתבו הפוסקים שיש לברך על כל רעידה המורגשת, אפילו כזו שאינה עלולה לסכן חיי אדם.

## הברכה על ברקים ורעמים
בנוגע לברכה על רעמים וברקים המופיעים תמיד יחד, המנהג כיום הוא לברך תחילה על הברק ברכת עושה מעשה בראשית וכששומעים קול הרעם מברכים שכוחו וגבורתו מלא עולם, זאת אף שכאמור מצד הדין ניתן לברך על כל אחד מהן איזו ברכה שרוצים.
באשר לתדירות שיש לברך ברכות אלו מבואר בתלמוד ירושלמי ש"דיו פעם אחת ביום", וביארו שזהו דווקא כאשר העננים לא התפזרו בינתיים; במקרה זה ניתן להתייחס לכל הברקים והרעמים כתופעה אחת ודי בברכה אחת ביום, אך אם העננים התפזרו ושבו מחדש לכסות את השמיים אפשר לברך ברכות אלו שוב.

## הברכה על רוחות סערה
בגמרא פירשו שה"רוחות" שהוזכרו במשנה הם רוחות חזקות מאוד המכונות "זעפא" והיינו סופה. התוספות מביאים ירושלמי המחלק בין רוחות חזקות מאוד הבאות "בזעף" עליהן מברכים ברכה זו, לרוחות הבאות בנחת (אך גם הן חזקות ואינן שגרתיות) עליהן יש לברך ברכת עושה מעשה בראשית בלבד. וכך נפסק בשולחן ערוך שמברכים ברכה זו רק "על רוחות שנשבו בזעף". כיוון שאין אנו בקיאים להבחין בין הבאים בזעף לבאין בנחת, פסק המשנה ברורה שטוב לברך תמיד על רוח סערה רק ברכת עושה מעשה בראשית. אך ביחס לסופות טרופיות (הוריקן) החזקות לפי כל קנה מידה הכריעו הפוסקים שיש לברך עליהן ברכת שכוחו וגבורתו מלא עולם. גם את ברכת הרוחות אין לברך אלא פעם אחת כל זמן שמדובר באותה סופה.

## ראו גם
* ברכת עושה מעשה בראשית

## קישורים חיצוניים
* הרב אליעזר מלמד, ברכה על אירועים מרשימים, באתר ישיבה
* 
* 

## הערות שוליים

קטגוריה:ברכות הראייה
קטגוריה:הלכה
קאבו ורדה שואו

**קאבו ורדה שואו** (בלועזית: **Cabo Verde Show**) הייתה להקה מאיי כף ורדה שהוקמה בשנת 1976 בצרפת, ביישוב ז'ואנוויל לה פון, על יד פריז. חבריה היו מוזיקאים קראולים: בוי ז'ה מנדש (יליד סנגל),  שהלחין חלק מלהיטי הלהקה, ז'אן קלוד מנדש, אסה מונטרו, ג'ון מתיאס, לואיש דה סילבה, סרז' דה סילבה, ומאנו לימה (יליד סנגל) מאוחר יותר הצטרפו הזמר רנה קבראל (בן לאם מאנטילים ולאב מכף ורדה, שגדל בסנגל) ואחרים.
הלהקה הייתה חלוצה של גל המוזיקה מכף ורדה שהתפתח בצרפת והתמחתה בסגנונות עממיים מכף ורדה - קולאדיירה, פונאנה ומורנה משולבים עם השראה ממוזיקה מארצות אפריקאיות אחרות ומהאיים האנטילים (זוק), וכן ממוזיקת נשמה, רית'ם אנד בלוז, ג'אז ורוק אנד רול. האלבום הראשון שלה הופק באביג'אן, בחוף השנהב.
הלהקה הייתה פעילה במשך 30 שנה. עם להיטיה נמנו:
*"Bo ca te mas", (אני אוהב אותך יותר)
*Bo ca sabe
*P.A.I 
*Joana
*Mansinha
*Casa ma uma créola

## מבחר דיסקוגרפיה
:אלבומים:
*1980 - Caminho De Esperança Coladance 80
*Damião Matias, Cabo Verde Show - Lady Lany (LP)1989   	
*1996 -Santa Catarina CD
*1998 -Nos Amor  CD 
*2002 -René Cabral And Cabo Verde Show - Dinheiro  CD	
*Cabral & Cabo Verde Show - Nova's Allegria
*John Matias / Cabo Verde Show - Sentimento
*Les 10 Meilleures Chansons
*Cabral & Cabo Verde Show - Beijo Cu Jetu
*Nos Amor 
*Destino
		 	
:סינגלים:
*1979 - Graça Di No'Sei / Supreza
*1979 - Recordo Penssa / Toute Femme Cone Ça
*1979 - P.A.I. Gozadors / Baracca
*1979 - Bo Ca Sabe
*1979 -Falal Nha Amigo / Bo Catem Mas 
*1983 -Oh! Mylena / Bem Danca

## קישורים חיצוניים

*איחוד מחדש של הלהקה 2015, מופע בקומה באתר יו טיוב 
*מידע על הלהקה באתר afrisson
*ריאיון עם רנה קבראל בעיתון A Semana מקאבו ורדה
*על בוי ז'ה מנדש באתר africultures (בצרפתית)

קטגוריה:מוזיקת עולם
קטגוריה:להקות
קטגוריה:כף ורדה: מוזיקה
קטגוריה:להקות שהוקמו בשנת 1976
בואינג KC-46 פגסוס

**בואינג KC-46 פגסוס** (באנגלית: **Boeing KC-46 Pegasus**) הוא מטוס תדלוק ותובלה צבאית מתוצרת חברת בואינג האמריקאית המבוסס על מטוס הנוסעים בואינג 767. הפגסוס תוכנן כמטוס תדלוק רב-משימתי המשלב יכולות תדלוק אווירי, תובלת מטען, נוסעים או פינוי רפואי על גבי אלונקות. הוא מצויד במערכת הגנה רב-שכבתית המאפשרת לו לפעול בסביבה מאוימת.

ב-2011 נבחר המטוס על ידי חיל האוויר של ארצות הברית לשמש כמטוס התדלוק העתידי כמחליפו של מטוס בואינג KC-135 סטרטוטנקר. סך הכול מתוכננת אספקה של 179 מטוסים לחיל האוויר האמריקאי עד 2027.

טיסת הבכורה של המטוס בתצורתו המלאה נערכה בספטמבר 2015, ובדצמבר 2017 נערכה טיסת המבחן הראשונה של המטוס הראשון שיסופק לחיל האוויר האמריקאי. אספקת המטוס לחיל האוויר הייתה צפויה באוקטובר 2018, אך נדחתה ל-2019.

בדצמבר 2017 קיבלה חברת בואינג הזמנה למטוס גם מכוח ההגנה העצמית האווירי של יפן.

במרץ 2020 אישרה מחלקת המדינה האמריקאית למכור לישראל 8 מטוסי KC-46 וציוד נלווה בעלות של 2.4 מיליארד דולר. כמעט שנה לאחר מכן אישרה גם ועדת השרים להצטיידות את העסקה. מסירת המטוסים צפויה להתחיל ב-2026. בחיל האוויר הישראלי יופעלו המטוסים בטייסת 120 ויכונו "**גדעונים**".

## תכונות עיקריות ויכולות
### [[תדלוק אווירי]]
* שני סלי תדלוק נגררים ממיכלי דלק נישאי כנפיים בקצב של  לדקה.
* סל תדלוק אמצעי נגרר בקצב  לדקה.
* מוט תדלוק אוטומטי (boom) בקצב  לדקה.
* יכולת תדלוק באוויר (קבלת דלק) בקצב 1,200 גלון לדקה מאפשרת גמישות תפעולית וטווח מוגדל.
* מצלמה סטראוסקופית ברזולוציה גבוהה (HRSC) על מוט התדלוק (boom) בעלת שדה ראייה פנורמי של 185 מעלות.

### מערכות הגנה
* עמידות לפעימה אלקטרומגנטית
* תפעול בתנאי לוחמה כימית/ביולוגית
* מיכלי דלק ממוגנים בליסטית
* תא טייסים משוריין
* אמצעי נגד אינפרא-אדום
* אזהרת תדר רדיו
* תאורת ראיית לילה

### תא צוות
* מושבים ל-15 אנשי צוות
* דרגשי מנוחה, מטבח, שירותים ותאי אחסון

## משתמשים
* : חיל האוויר של ארצות הברית – 102 מטוסים פעילים בחיל, מתוך 179 מטוסים שהוזמנו.
* : חיל האוויר הישראלי הזמין 4 מטוסים ב-2021, שאמורים להגיע ב-2026, עם אופציה לקנות 4 מטוסים נוספים.
* : כוח ההגנה העצמית האווירי של יפן – 6 מטוסים מבצעיים  מסוג זה שהוזמנו ב-2016.

## קישורים חיצוניים

* 
* KC-46A Pegasus Tanker – עמוד המטוס בואינג KC-46 פגסוס, באתר חברת בואינג
* 
* על המטוס באתר Military.com

## ביאורים

## הערות שוליים

קטגוריה:מטוסי תובלה אמריקאיים
KC-46 פגסוס
לורנס סטייגר

__ללא_תוכן__

**לורנס "לארי" סטייגר** (באנגלית: **Lawrence E. "Larry" Stager**; 5 בינואר 1943 – 29 בדצמבר 2017) היה ארכאולוג אמריקאי, פרופסור לארכאולוגיה של ארץ ישראל במחלקה לשפות ולציוויליזציות של המזרח התיכון הקדום באוניברסיטת הרווארד ומנהל המוזיאון השמי. בין השנים 1985 ל-2016 ניהל את חפירות משלחת ליאון לוי לאשקלון.
## קורות חייו ופועלו
סטייגר נולד בעיירה קטנה כחמישים ק"מ מצפון-מערב לקולומבוס, אוהיו, ולמד באוניברסיטת הרווארד, שם סיים תואר ראשון בהצטיינות ב-1965. את עבודות התואר השני והשלישי עשה בהנחיתם של חוקרי המקרא פרנק מור קרוס  וג'ורג' ארנסט רייט , שניהם תלמידיו של אולברייט. נושא התזה שלו היה "חקלאות עתיקה במדבר יהודה: מקרה בוחן של הבקעה בתקופת הברזל".

לאחר שסיים את הדוקטורט שלו ב-1972 הועסק באוניברסיטת שיקגו בתפקידי הוראה ומחקר במסגרת המכון האוריינטלי וקודם במשך הזמן עד לדרגת פרופסור מן המניין.

ב-1986 חזר סטייגר להרווארד וקיבל את קתדרת קרן דורות לארכאולוגיה של ישראל, בה החזיק עד לפרישתו. סטייגר לימד קורסים בארכאולוגיה של ארץ ישראל ובתנ"ך והיה חבר פעיל בבית הספר האמריקאי לחקר המזרח (ASOR).

עבודתו הארכאולוגית החשובה ביותר של סטייגר נעשתה במשלחת ליאון לוי לאשקלון, שאותה ניהל מאז 1985. זה הוא אחד המיזמים הארכאולוגיים הגדולים והממושכים ביותר בישראל. תוצאות החפירות פורסמו על ידי המוזיאון השמי בהרווארד והוצאת Eisenbrauns  בסדרה בת עשרה כרכים שכותרהּ "Ashkelon". אחד הממצאים ייחודיים שנמצאו על ידי משלחתו של סטרינגר באשקלון היה בית קברות לכלבים, ובו שרידי 1,000 כלבים קבורים בצורה מכוונת.

לפני עבודתו באשקלון פעל סטייגר בחפירות בקרתגו בתוניסיה, באידליון  שבקפריסין, בתל גזר ובתל חסי. סטייגר דבק בדרך כלל בתיארוך המסורתי של ממלכת ישראל המאוחדת של דוד ושלמה.

בשנת 2009, יצא ספר יובל לכבודו של סטייגר – *Exploring the Longue Durée: Essays in Honor of Lawrence E. Stager*, בעריכת ג'יי דייוויד שלון, ובהוצאת Eisenbrauns.

ביולי 2016 הוענק לסטייגר פרס פרשיה שימל מטעם מוזיאון ישראל על תרומתו לארכאולוגיה של ארץ ישראל וארצות המקרא.

ב-2018 ראה אור **ספר סטייגר** – כרך ל"ג בסדרת "ארץ ישראל" בהוצאת החברה לחקירת ארץ ישראל ועתיקותיה בשיתוף המכון לארכאולוגיה של האוניברסיטה העברית בירושלים.

## ראו גם

## קישורים חיצוניים
* ביוגרפיה קצרה של סטייגר 
* דברים לזכרו של לורנס סטייגר בניו יורק טיימס, 2 בינואר 2018 
* 

## הערות שוליים

קטגוריה:ארכאולוגים אמריקאים
קטגוריה:אמריקאים ילידי אוהיו
קטגוריה:סגל אוניברסיטת הרווארד
קטגוריה:ארץ ישראל: ארכאולוגים
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת שיקגו
קטגוריה:זוכי פרס פרשיה שימל
קטגוריה:אמריקאים שנולדו ב-1943
קטגוריה:אמריקאים שנפטרו ב-2017
פאבלה יורישיץ' שטורם

**פאבלה יורישיץ' שטורם** (בסרבית: **Павле Јуришић Штурм**; 8 באוגוסט 1848 – 13 בפברואר 1922) היה גנרל סרבי ממוצא פרוסי. התבלט כמפקד הארמייה השלישית של צבא סרביה במלחמת העולם הראשונה.

## ביוגרפיה
שטורם נולד ב-8 באוגוסט 1848 בעיר גרליץ בפרובינציית שלזיה שבממלכת פרוסיה, בשם **פאולוס שטורם** (**Paulus Sturm**). משפחתו הייתה ממוצא סורבי. הוא ואחיו אויגן למדו באקדמיה הצבאית המלכותית בברסלאו ובשנת 1867 התגייסו לצבא פרוסיה ולחמו במלחמת צרפת–פרוסיה. ב-1875 הם עזבו את הצבא, ועברו לגור בנסיכות סרביה. האחים התאהבו בסרביה, ובהתאם לכך שינו את שמותם לשמות סרביים. פאולוס היה ל"פאבלה" ואויגן היה ל"יבגני". את שם משפחתם הם שינו ל"יורישיץ'" והשאירו את השם "שטורם" ככינוי. פאבלה אף נישא לאשה סרבית כדי לקבל אזרחות סרבית. שני האחים קיבלו משרה של מרצים באקדמיה הצבאית המלכותית בבלגרד. עם פרוץ המלחמה הסרבית-עות'מאנית (1876–1878) התגייסו שניהם לצבא סרביה כמתנדבים. פאבלה התקדם בצבא, ועם פרוץ מלחמת בולגריה-סרביה ב-1885 כבר היה מפקד רגימנט.

במהלך מלחמת הבלקן הראשונה, פיקד שטורם על דיוויזיית "דרינה" אשר התבלטה במהלך קרב קומנובו. הוא פיקד על הדיוויזיה גם במהלך מלחמת הבלקן השנייה. עם פרוץ מלחמת העולם הראשונה באוגוסט 1914, מונה שטורם למפקד הארמייה השלישית. לצד הארמייה השנייה לקחה הארמייה שלו חלק נכבד בקרב קר שבסופו נהדפה הפלישה הראשונה של האימפריה האוסטרו-הונגרית אל סרביה. הארמייה השתתפה גם בקרב דרינה במהלכו ניצחה את האוסטרים, אולם במחיר אבדות כבדות. הארמייה השתתפה בהדיפת הפלישה האוסטרית השלישית, ונלחמה בקרב קולובארה בדצמבר של אותה שנה, שכמו קודמיו הסתיים בניצחון סרבי מוחץ.

בשנת 1915 חל שינוי ניכר במערכה, עקב הצטרפות הקיסרות הגרמנית וממלכת בולגריה למלחמה לצד אוסטריה. הארמייה הובסה במתקפת מורביה ומתקפת קוסובו, ובהדרגה נכבשה סרביה בידי מעצמות המרכז. הארמייה של שטורם פורקה, ושרידיה נסוגו לחופי אלבניה, משם לקורפו ובהמשך למפקדת כוחות מדינות ההסכמה בסלוניקי. ב-1916 הוקמה הארמייה מחדש בחזית המוקדונית ושטורם מונה מחדש למפקדה. הוא פיקד על הארמייה במהלך קרבות שונים, וביניהם קרב קיימאקצאלאן, אולם באוגוסט 1916 הוחלף בידי מילוש ואסיץ' בשל מצבו הבריאותי המעורער. הוא נשלח לחזית המזרחית כדי לסייע בארגון חיל המתנדבים הסרבי אשר לחם בצבא האימפריה הרוסית. בתחילת 1917 הוא הוחזר לחזית המזרחית, ומילא תפקידי מטה בסלוניקי עד סוף המלחמה.

ב-1921 פרש שטורם מהצבא. הוא נפטר בביתו שבבלגרד ב-13 בפברואר 1922 בגיל 73.

## קישורים חיצוניים

* נשמה סרבית - הגנרל שטורם 

קטגוריה:גנרלים סרבים
קטגוריה:אנשי צבא פרוסים
קטגוריה:אנשי צבא סרבים במלחמת העולם הראשונה
קטגוריה:קצינים גדולים בלגיון הכבוד
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:מעוטרי עיטור גיאורגי הקדוש
קטגוריה:מעוטרי צלב הברזל
קטגוריה:מעוטרי מסדר המג'ידיה
קטגוריה:מעוטרי מסדר פרחי הפאולוניה
קטגוריה:מעוטרי מסדר אוסמניה
קטגוריה:חברי מסדר פרנץ יוזף
קטגוריה:מלחמת צרפת–פרוסיה: אישים
קטגוריה:מלחמת הבלקן הראשונה: אישים
קטגוריה:ילידי 1848
קטגוריה:נפטרים ב-1922
שמואל פרנקל

הרב **שמואל פרנקל** (ה' בניסן ה'תקע"ה, 15 באפריל 1815 - ט"ו בחשוון ה'תרמ"ב, 7 בנובמבר 1881) היה רב ואדמו"ר בעיר היידודורוג שבהונגריה (דאראג ביידיש).

## ביוגרפיה
נולד בעיירה קאמאדע (בהונגרית: Komádi) שבהונגריה, לרבי שרגא פייבוש אב"ד גינז ריסקא ולגיטל. בגיל שש התייתם מאביו ועבר להתגורר אצל אחי אביו, רבי יצחק, אב"ד קראלי. בהמשך גדל אצל גיסו, בעל אחותו, הרב זאב וואלף טעננבוים אב"ד ווערפעלעיט, בעל רחובות הנהר. התגורר גם אצל רבי מאיר א"ש אב"ד אונגוואר.

בגיל ארבע עשרה נשא את רחל בת הגביר יצחק מפאטשוי שבהונגריה והתגורר בקאמאדע. מאוחר יותר התגורר בברט'ו-אויפאלו (Berettyóújfalu) וסחר באתרוגים ובסחורות נוספות. לאחר שהתאלמן מאשתו הראשונה שידך לו רבו, רבי חיים הלברשטאם מצאנז, את ברכה, בתו של הרב יעקב דב נויגרשל, לימים אבד"ק ברדיוב. לאחר פטירתו עלתה ברכה לארץ ישראל ונטמנה בהר הזיתים. מאשתו הראשונה נולדו לו שני בנים ושתי בנות.

בשנת ה'תרל"ד התמנה לרב בעיר דאראג ושם התגורר עד סוף ימיו. נהג שם באדמורו"ת. נודע כפועל ישועות.

תמך בהפרדת הקהילות מהניאולוגים. מסופר שבאספת רבנים בפשט בהשתתפות ה"כתב סופר", רבי ישעיהו זילברשטיין, רבי יקותיאל יהודה טייטלבוים ועוד, התנהל ויכוח, וה"ייטב לב" הציע למסור את ההכרעה לרב פרנקל.

## תורתו והנהגתו
היה חותם את שמו **שמואל פרנקל מב"ח** ("מבית חלפון"). לא ידועה כוונתו בכך.

מתורתו נשתמר אך מעט, בידי חתנו רבי זאב וואלף, והודפס בספר "אמרי שפר", יחד עם דברי תורה שנאמרו על ידי אביו רבי שרגא פייבוש. במהדורות מאוחרות שהודפסו בישראל נוספו שאלות ותשובות והנהגות. כמו כן הודפס הספר "סיפורי שמואל" סיפורים מחייו ופועלו, לראשונה במארגערטן שבהונגריה בשנת ה'תש"ג, ולאחר מכן בשתי מהדורות בישראל.

כתב 12 הנהגות שראוי לכל יהודי לנהוג בהן, כפי שמופיע בתחילת ספרו אמרי שפר.

עשרות שירים וניגונים מיוחסים לו, בהם ניגון המצווה טאנץ המוכר בחסידות צאנז. את ניגוניו מלקטים ואוספים אנשי חסידות דאראג בבני ברק מצאצאיו.

## פטירתו והנצחתו
נפטר בט"ו בחשוון ה'תרמ"ב (1881). את מקומו ירש חתנו רבי זאב וואלף ציטראן, לאחר שבנו בכורו אברהם שרגא צבי סירב לקחת את התפקיד.

את נוסח מצבתו כתב רבי יקותיאל יהודה טייטלבוים מסיגט.

חלק מן ההספדים עליו הודפסו בספרו אמרי שפר.

בשכונת הר נוף בירושלים הוקם בית הכנסת הנושא את שמו "אמרי שפר".

בשנות התשעים של המאה ה-20 חודשה חסידות דאראג על ידי צאצאו הרב ישראל משה רוזנפלד, ומוסדותיה מרוכזים בבני ברק. בשנת ה'תשע"ה יזם הרב רוזנפלד בניית אוהל על ציונו, בצורת בית המדרש שהיה בדאראג לפני מלחמת העולם השנייה. בשנת ה'תשע"ט (2018) נפתח בניין הכנסת אורחים בסמוך לקברו.

## לקריאה נוספת
* **רבינו הקדוש מדאראג**, הוצאת מכון להוצאת ספרים דאראג

## קישורים חיצוניים
* 

## הערות שוליים

קטגוריה:רבנים הונגרים
פרנקל
קטגוריה:הונגרים שנולדו ב-1815
קטגוריה:נפטרים ב-1881
המפלגה העממית-לאומית יהודית

**המפלגה העממית-לאומית יהודית** (ברומנית: **Partidul Popular-Național Evreiesc**) הייתה מפלגה אזורית בדוכסות בוקובינה, באימפריה האוסטרו-הונגרית, שייסד בנו שטראוכר ב-1906 והמשיכה להתקיים גם לאחר סיפוח חבל בוקובינה לממלכת רומניה.

בבחירות למועצת העיר צ'רנוביץ, שנערכו ב-1905, "הרשימה של שטראוכר" זכתה בעשרים מתוך חמישים המקומות ואחד מנציגיה נבחר לראשות העירייה. בבחירות האזוריות, שנערכו בבוקובינה ב-1911, בין 10 הנציגים היהודים שנבחרו, שמונה היו מהמפלגה העממית-לאומית יהודית. 

## ברומניה
לאחר צירוף בוקובינה לממלכת רומניה לאחר מלחמת העולם הראשונה נבחר שטראוכר לפרלמנט הרומני ב-1920 ושוב ב-1922. 

## קישורים חיצוניים
* MINORITAȚILE DIN ROMANIA IN PERIOADA INTERBELICA 

קטגוריה:מפלגות יהודיות בפזורה היהודית
קטגוריה:אוסטריה: מפלגות
קטגוריה:רומניה: מפלגות
רייצ'ל, רייצ'ל

**רייצ'ל, רייצ'ל** (באנגלית: **Rachel, Rachel**) הוא סרט דרמה אמריקאי משנת 1968 בבימויו של פול ניומן עם ג'ואן וודוורד בתפקיד הראשי.

זה הסרט הראשון שביים פול ניומן שגם הפיק אותו.

התסריט מבוסס על הרומן "A Jest of God" של הסופרת הקנדית מרגרט לורנס  שיצא לאור ב-1966.

ג'ואן וודוורד זכתה בפרס גלובוס הזהב לשחקנית הטובה ביותר - סרט דרמה.

פול ניומן זכה בפרס גלובוס הזהב לבמאי הטוב ביותר - סרט קולנוע.

הסרט היה מועמד לארבעה פרסי אוסקר:

*פרס אוסקר לבמאי הטוב ביותר - פול ניומן
*פרס אוסקר לשחקנית הטובה ביותר - ג'ואן וודוורד
*פרס אוסקר לשחקנית המשנה הטובה ביותר - אסטל פרסונס
*פרס אוסקר לתסריט המעובד הטוב ביותר - סטיוארט סטרן
בסרט יש קטעים רבים של פלשבק בהם משחקת נל ניומן בתם של וודוורד וניומן, שהייתה אז בת תשע.

## תקציר העלילה
רייצ'ל קמרון (ג'ואן וודוורד) היא מורה בת 35 המתגוררת בעיירה מנומנמת בקונטיקט. היא מרגישה שחייה הם ללא תכלית, כי הגיעה למחצית חייה ומכאן יש לה לצפות רק לירידה. רייצ'ל גרה עם אמה בבית בו יש עסק לסידור לוויות וקבורה שהיה שייך פעם לאביה המנוח.

רייצ'ל משרתת את אמה (קייט הרינגטון) המתייחסת אליה בזלזול ומשווה אותה כל הזמן לאחותה שהתחתנה והקימה משפחה. רייצ'ל מכינה כריכים וכיבוד לחברותיה של אמה המגיעות לביתן לשחק ברידג' ומרכלות על הנעשה בעיירה, היא מרגישה שכולם בעיירה מתייחסים אליה כאל בתולה זקנה.

עבודתה כמורה בבית הספר המקומי משכיחה ממנה את המחשבות על מצבה וכשמגיעה חופשת הקיץ היא שוב דואגת מה תעשה. אחת המורות, קאלה מקי (אסטל פרסונס) היא החברה היחידה שלה. היא משכנעת אותה להגיע איתה לערב הטפה מיוחד בכנסייה שיעשה לה טוב, לאחר היסוסים מסכימה רייצ'ל להגיע לכנסייה.

רייצ'ל מתרגשת לנוכח התנהגותו של המטיף הסוחפת את הקהל. היא נמלטת מהמקום בבכי וחברתה קלה מנסה להרגיע אותה בנשיקה ארוכה מדי שמתפרשת על ידי רייצ'ל כנשיקה לסבית. היא בורחת מהמקום ומנתקת את קשריה עם קאלה.

כעת רייצ'ל שוב בודדה. היא פוגשת בעיירה את ניק קאזליק (ג'יימס אולסון), ידיד ילדות שלה העובד כמורה ברובע הברונקס שהגיע לעיירה לפגוש את הוריו ולעזור להם במשק.

הוא מתחיל לחזר אחרי רייצ'ל והיא לבסוף נענית לחיזוריו ומסכימה לקיים איתו יחסים אינטימיים בפעם הראשונה בחייה. כאשר היא מגלה לו כמה היא מאושרת ורוצה משפחה עם ילדים הוא נרתע ומראה לה תמונה של "בנו". למחרת הוא עוזב את העיירה ללא הודעה ולרייצ'ל נודע כי כלל אינו נשוי...

אמה של רייצ'ל מגלה את האמת על יחסיהם של רייצ'ל וניק, כועסת עליה ומפסיקה לדבר אתה. רייצ'ל מרגישה תסמינים של הריון וחושבת לעבור הפלה מלאכותית. היא מתפייסת עם קאלה שעוזרת לה בעת צרה.

בבית החולים מתגלה שהמדובר בציסטה בשחלה ולא בהריון. לאחר הניתוח מחליטה רייצ'ל לעזוב את העיירה ובעזרתה של קאלה היא מוצאת משרת מורה באורגון.

אמה לא רוצה לעזוב את המקום ורייצ'ל מקווה שתוכל לנסוע לבד אבל לבסוף אמה מחליטה לנסוע אתה. רייצ'ל נוסעת לבסוף עם אמה אל עתיד חדש ולא ידוע ומדמיינת כל הנסיעה את עתידה.

## קישורים חיצוניים

* קדימון לסרט רייצ'ל, רייצ'ל, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1968
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים מבוססי ספרים
קטגוריה:סרטי האחים וורנר
קטגוריה:סרטים שצולמו בקונטיקט